KS – kommunesektorens organisasjon

**KS – kommunesektorens organisasjon** er kommunesektorens interesseorganisasjon, utviklingspartner og landets største offentlige arbeidsgiverorganisasjon. KS forhandler og inngår avtaler med arbeidstakerorganisasjonene på vegne av alle kommuner og fylkeskommuner, unntatt Oslo. KS jobber for en selvstendig, effektiv og nyskapende kommunesektor.   

Gunn Marit Helgesen (Høyre) var styreleder fra 2012 til 2020 og igjen fra 2021. Hun ble gjenvalgt som styreleder i KS for fire år på landstinget i 2024.

## Organisasjon og ansvarsområde
KS' øverste organ er landstinget, som holdes hvert fjerde år. Delegatene til landstinget er politisk valgt blant landets kommunestyre- og fylkestingsrepresentanter. Landstinget velger et landsstyre på 53 medlemmer og et hovedstyre på 15 medlemmer som leder virksomheten mellom landstingene. I tillegg til den politisk valgte ledelsen har KS et rådmannsutvalg som rådgivende organ sentralt og på fylkesnivå. 

KS har hovedkontor i Oslo og fylkeskontorer i hele landet. Fylkeskontorene er koordinert gjennom åtte regionkontorer. I tillegg er KS representert med eget kontor i Brussel. 

I KS-konsernet inngår selskaper som yter faglig bistand til medlemmene, så som konsulenttjenester, konferansetjenester og kursvirksomhet. Ukeavisen *[[Kommunal Rapport]]* og Kommuneforlaget hører også til i KS-konsernet. 

KS tildeler KS-medalje til kommunalt folkevalgte og ansatte med minst 24/25 års fartstid.

KS er landets største offentlige arbeidsgiverorganisasjon og forhandlingspart i lønnsoppgjørene. (Kommunale og interkommunale foretak har en egen organisasjon, Samfunnsbedriftene.)

## Historie
* I 1903 ble Norges byforbund etablert som en løs sammenslutning av en del norske bykommuner, med bymøter hvert tredje år.
* I 1916 skifta organisasjonen navn til *Kommunalt Sentralbyrå*, og et fast sekretariat ble oppretta i Kristiania. 
* Landkommunene danna organisasjonen Norges Herredsforbund i 1923.
* I 1942 ble de to forbunda, Byforbundet og Herredsforbundet, tvangssammenslått i regi av NS-styret og med Ole Vries Hassel som ny leder. Organisasjonen het fra oktober 1944 til 8. mai 1945 *Norges Kommunesamband*.
* I 1946 ble det oppretta et felles sekretariat etter at de to forbunda i 1945 ble delt i Byforbundet og Herredsforbundet; sekretariatet het *Kommunalt Sentralbyrå*.
* I 1948 ble forhandlingsorganisasjonen oppretta, først for kommuner og interkommunale verk. Etter hvert ble også interkommunale bedrifter som kraftlag, sykehus, skoler og pleiehjem invitert som medlemmer.
* I 1972 ble Byforbundet og Herredsforbundet formelt sammenslått under navnet *Norske Kommuners Sentralforbund*, med Forhandlingsorganisasjonen som en avdeling
* I 1988 endra organisasjonen navn til Kommunenes Sentralforbund.
* I 2004 endra organisasjonen det offisielle navnet til KS (Kommunesektorens interesse- og arbeidsgiverorganisasjon)
* Ca. 2018 skifta organisasjonen navn fra bare KS til det nåværende

### Direktører
*1945–1979 Kjell T. Evers
*1979–1986 Arne Ø. Rødskog
*1986–1992 Øyvind Sørbrøden
*1993 (konstituert) Elisabeth Enger
*1993–1995 Søren Gunnar Torsdal
*1995–2002 Tom Veierød
*2002–2009 Olav Ulleren
*2009 (konstituert) Arvid Weber Skjærpe
*2009–2013 Sigrun Vågeng
*2014–2024 Lasse Hansen
*2024-d.d. Geir B. Føyner Aga

### Styreledere
*1972–1976 Torleif Nilsen
*1976–1984 Sverre Krogh
*1984–1992 Jakob Eng
*1992–2012 Halvdan Skard 
*2012–2020 Gunn Marit Helgesen
*2020–2021 Bjørn Arild Gram
*2021– d.d. Gunn Marit Helgesen

## Referanser


## Eksterne lenker
*